20. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 386 της 3/16 Ιουν. 1960 (Φ.Ε.Κ. Α' 85) Περί ονομασίας και καθορισμού περιεχομένου εδρών Ανωτάτης Γεωπονικής Σχολής Αθηνών. Έχοντες υπ’ όψιν:1)Τας διατάξεις της παρ. 3 του άρθρ. 1 του Ν.Δ. 3974/1959, και 2)την υπ’ αριθ. 89/1960 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, στηριζομένη εις γνώμην της Συνελεύσεως των καθηγητών της Ανωτάτης Γεωπονικής Σχολής Αθηνών, διατυπωθείσαν εν τη Συνεδρία αυτής της 17.12.1959, απεφασίσαμεν και διατάσσομεν: Άρθρον μόνον.-1.Η μία εκ των δυνάμει της παρ. 3 του άρθρ. 1 του Ν.Δ. 3974/1959 ιδρυθεισών δύο εδρών παρά τη Ανωτάτη Γεωπονική Σχολή Αθηνών, ορίζεται ως τακτική επί μισθώ έδρα και ονομάζεται «έδρα Γενετικής». 2.Περιεχόμενον της ως άνω έδρας είναι:θεωρητική γενετική. Κυτταρογενετική. Οργανική εξέλιξις. Γενετική Πληθυσμών. 3.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 